CELEX: 32004D0555
Language: et
Date: 2004-07-15 00:00:00
Title: 2004/555/EÜ: Komisjoni otsus, 15. juuli 2004, teatavate liikmesriikide poolt 2004. aastal seoses ühise kalanduspoliitika elluviimiseks vajalike andmete kogumise ja haldamisega kantavate kulude abikõlblikkuse kohta (teatavaks tehtud numbri K(2004) 2730 all) (Autentsed on üksnes hispaania-, taani-, saksa-, kreeka-, inglis-, prantsus-, itaalia-, hollandi-, portugali-, soome- ja rootsikeelne tekst)

22.7.2004   
            
            
               ET
            
            
               Euroopa Liidu Teataja
            
            
               L 248/12
            
         
      KOMISJONI OTSUS,
   15. juuli 2004,
   teatavate liikmesriikide poolt 2004. aastal seoses ühise kalanduspoliitika elluviimiseks vajalike andmete kogumise ja haldamisega kantavate kulude abikõlblikkuse kohta
   (teatavaks tehtud numbri K(2004) 2730 all)
   (Autentsed on üksnes hispaania-, taani-, saksa-, kreeka-, inglis-, prantsus-, itaalia-, hollandi-, portugali-, soome- ja rootsikeelne tekst)
   (2004/555/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. juuni 2000. aasta otsust 2000/439/EÜ ühenduse rahalise toetuse kohta kulude katmisel, mis tekivad liikmesriikides ühise kalanduspoliitika rakendamiseks andmete kogumisel ning uuringute ja katseprojektide rahastamisel, (1) eriti selle artikli 4 lõiget 3,
   ning arvestades järgmist:
   
               (1)
            
            
               Otsusega 2000/439/EÜ nähakse ette tingimused, mille alusel liikmesriigid saavad ühenduse rahalist toetust selliste kulude katmiseks, mis tulenevad riiklikest programmidest, mis on sätestatud nõukogu 29. juuni 2000. aasta määruses (EÜ) nr 1543/2000, millega kehtestatakse ühenduse raamistik ühise kalanduspoliitika elluviimiseks vajalike andmete kogumiseks ja haldamiseks. (2) Selle otsuse kohaselt teeb komisjon igal aastal liikmesriikide esitatud andmete alusel otsuse liikmesriikide kavandatud kulude abikõlblikkuse ja ühenduse rahalise toetuse suuruse kohta järgmisel aastal.
            
         
               (2)
            
            
               Komisjon on saanud Belgialt, Taanilt, Saksamaalt, Kreekalt, Hispaanialt, Prantsusmaalt, Iirimaalt, Itaalialt, Hollandilt, Portugalilt, Soomelt, Rootsilt ja Ühendkuningriigilt viieaastaste programmide ajakohastatud versioonid andmetega, mida nad kavatsevad koguda 1. jaanuarist 2004 kuni 31. detsembrini 2004 vastavalt määrusele (EÜ) nr 1543/2000. Need riigid on esitanud ka taotlused rahalise toetuse saamiseks otsuse 2000/439/EÜ artiklis 4 nimetatud kulude katmiseks.
            
         
               (3)
            
            
               Komisjoni 25. juuli 2001. aasta määruse (EÜ) nr 1639/2001 (millega kehtestatakse ühenduse kalandussektori andmekogumise miinimum- ja laiendatud programm ning sätestatakse nõukogu määruse (EÜ) nr 1543/2000 üksikasjalikud rakenduseeskirjad) (3) artikli 6 kohaselt on komisjon vaadanud läbi liikmesriikide 2004. aasta riiklikud programmid ja hinnanud kulude abikõlblikkust nende programmide alusel. Nimetatud hinnangu alusel tuleks esimene osamakse asjaomastele liikmesriikidele teha vastavalt otsuse 2000/439/EÜ artikli 6 lõike 1 punktile a.
            
         
               (4)
            
            
               Vastavalt otsuse 2000/439/EÜ artikli 6 lõike 1 punktile b ja määruse 1639/2001 artikli 6 lõikele 2 tehakse teine osamakse 2005. aastal pärast seda, kui komisjon on saanud ja heaks kiitnud finantsaruande ja tehnilise aruande, milles on ära toodud miinimum- ja laiendatud programmide koostamise ajal seatud eesmärkide saavutamise üksikasjad.
            
         
               (5)
            
            
               Käesoleva otsusega ettenähtud meetmed on kooskõlas kalanduse ja akvakultuuri korralduskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsusega kehtestatakse iga liikmesriigi abikõlblike kulude summa ja ühise kalanduspoliitika elluviimiseks vajalike andmete kogumiseks ja haldamiseks antava ühenduse rahalise toetuse määrad 2004. aastaks.
   Artikkel 2
   I lisas nimetatud ühise kalanduspoliitika elluviimiseks vajalike andmete kogumise ja haldamisega seotud kulude katmiseks võib saada ühenduse rahalist toetust summas, mis ei ületa 50 % määruse (EÜ) nr 1543/2000 artiklis 5 sätestatud miinimumprogrammi abikõlblikest kuludest.
   Artikkel 3
   II lisas nimetatud ühise kalanduspoliitika elluviimiseks vajalike andmete kogumise ja haldamisega seotud kulude katmiseks võib saada ühenduse rahalist toetust summas, mis ei ületa 35 % määruse (EÜ) nr 1543/2000 artiklis 5 sätestatud laiendatud programmi abikõlblikest kuludest.
   Artikkel 4
   1.   Ühendus maksab esimese osamaksena 50 % I ja II lisas toodud rahalise toetuse summast.
   2.   Teine osamakse tehakse 2005. aastal pärast nõukogu otsuse 2000/439/EÜ artikli 6 lõike 1 punktis b sätestatud finantsaruande ja tehnilise aruande saamist ja kinnitamist.
   Artikkel 5
   1.   Käesoleva otsuse kohaselt abikõlblike summade arvutamisel kasutatakse 2003. aasta mais kehtinud euro vahetuskurssi.
   2.   Omavääringutes esitatud kuludeklaratsioonid ja ettemaksetaotlused liikmesriikidelt, kes ei osale majandus- ja rahaliidu kolmandas etapis, arvestatakse ümber eurodesse deklaratsioonide ja taotluste komisjonile esitamise kuul kehtinud kursi järgi.
   Artikkel 6
   Käesolev otsus on adresseeritud Belgia Kuningriigile, Taani Kuningriigile, Saksamaa Liitvabariigile, Kreeka Vabariigile, Hispaania Kuningriigile, Prantsuse Vabariigile, Iirimaale, Itaalia Vabariigile, Luksemburgi Suurhertsogiriigile, Madalmaade Kuningriigile, Portugali Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 15. juuli 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 176, 15.7.2000, lk 42.
   
      (2)  EÜT L 176, 15.7.2000, lk 1.
   
      (3)  EÜT L 222, 17.8.2001, lk 53.